fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi de fi fi fi fi fi fi fi fi fi fi fi fi fi fi fi fi fi en fi en en fi fi fi fi en en fi fi fi fi fi fi fi it fi nb fi nb fi fi fi fi fi fi fi fi fi fi fi fi fi fi fi fi fi fi fi fi en fi en fi fi fi fi fi
VTT:n analyysimenetelmällä potentiaalia | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
VTT:n analyysimenetelmällä potentiaalia diagnostiikassa – teknologiaa testataan syöpähoidoissa
VTT:n analyysimenetelmällä potentiaalia diagnostiikassa – teknologiaa testataan syöpähoidoissa
VTT:n koordinoimassa VerSiLiB-projektissa kehitetään täysin uudenlaista nestebiopsianäytteiden analyysimenetelmää ja testataan sen soveltuvuutta syöpähoitoihin. Tavoitteena on mitata samanaikaisesti sekä proteiini- että DNA-merkkiaineita verinäytteestä yhden molekyylin herkkyydellä, mikä ei ole mahdollista nykyisillä menetelmillä. Analyysimenetelmän perusperiaatteet on todennettu jo aikaisemmin. Nyt on tarkoitus kehittää teknologiaa ja osoittaa sen toimivuus myös kliinisillä näytteillä.
Projektissa "Versatile Amplification Method for Single-Molecule Detection in Liquid Biopsy” (VerSiLiB) kehitetään mittalaite ja testiliuska, jotka hyödyntävät VTT:n kehittämää ja patentoimaa uutta analyysimenetelmää. Menetelmällä on mahdollistaa tunnistaa yhtäaikaisesti sekä proteiini- että DNA-merkkiaineita yhtenevällä analyysimenetelmällä, mikä ei ole mahdollista nykyisillä entsyymeihin perustuvilla menetelmillä. Menetelmälle on lääketieteessä runsaasti potentiaalisia sovelluskohteita. Sitä voitaisiin käyttää monipuolisesti analyyseihin, joissa tarvitaan tietoa sekä proteiineista että geeneistä. Tällaisia ovat esimerkiksi viruspandemiat, syövät, neuro-degeneratiiviset tilat, immuunitaudit sekä sydän- ja verisuoni muutokset.
”Uuden analyysimenetelmän arvioidaan olevan nopeampi, tarkempi ja luotettavampi kuin nykyiset menetelmät. Se voi antaa merkkiaineista entistä yksityiskohtaisempaa tietoa.”, selvittää VerSiLiB-projektin vetäjä Sanna Aikio VTT:ltä.
Projekti on saanut EU:n EIC Pathfinder Open -ohjelmasta nelivuotisen rahoituksen. Ohjelma rahoittaa käänteentekeviä korkean riskin ja potentiaalin teknologioita. VerSiLiB-projekti toteutetaan akatemian, tutkimuslaitosten, kliinisen partnerin ja yritysten monitieteisenä yhteistyönä yhdistäen fysiikkaa, kemiaa, insinööritieteitä, molekyylibiologiaa ja lääketiedettä. Projektissa kehitetään analyysilaite, fotoniikkaa ja fluidiikkaa yhdistävä kertakäyttöinen testiliuska sekä testikemia proteiini- ja geenianalytiikkaan.
VTT:llä on merkittävä rooli kehitystyössä. ”Asiantuntijamme kehittävät analyysilaitteen prototyypin sekä edullisesti valmistetavan testiliuskan. Yhdistämme projektissa VTT:n vahvaa osaamista mm. fysiikasta, mallinnuksesta ja mittalaitteiden kehityksestä sekä suurten pinta-alojen massavalmistustekniikoista”, kertoo Aikio.
Laajaa potentiaalia lääketieteessä – ensimmäisenä sovellusalueena syöpähoidot
Menetelmän kehitys on hyvin varhaisessa vaiheessa. Pitkällä tähtäimellä se voisi tuoda uuden työkalun lääketieteeseen proteiini- ja DNA-merkkiaineiden samanaikaiseen analysoimiseen. Projekti sisältää kliinisen tutkimusosion, jossa arvioidaan menetelmän soveltuvuutta syöpähoitoihin, tarkemmin melanoomaan.
Jos menetelmä osoittautuu toimivaksi, kaupallinen tuote voisi olla valmiina 10 vuoden kuluessa. Analyysimenetelmä auttaisi ennakoimaan syövän etenemisen todennäköisyyttä nykyistä paremmin. Uutta menetelmää voitaisiin käyttää esimerkiksi hoidon tehostamiseen melanoomapotilailla, joiden ennuste on huono. Tarkempi tieto auttaisi yksilöllisen hoitolinjan valinnassa ja vähentäisi epävarmuuden aiheuttamaa huolta potilailla.
Uusia liiketoimintamahdollisuuksia ja innovaatioita
Projektin yrityskumppanit Finnadvance Oy ja Procomcure Biotech GmbH näkevät kehitystyöllä merkittävää potentiaalia niin uusien liiketoimintamahdollisuuksien kuin teknologian kehityksen kannalta.
“Tämä on uraauurtava projekti, jolla on valtava potentiaali kiihdyttää diagnostisten menetelmien kehitystä. Uusi menetelmä mahdollistaa nopean diagnostiikan, ja avaa samalla meille uusia liiketoimintamahdollisuuksia mikrofluidisten testiliuskojen kehittäjänä”, sanoo Finnadvance Oy:n toimitusjohtaja Prateek Singh.
”Olemme erittäin tyytyväisiä, että projektille myönnettiin rahoitus, koska tämän kaltainen yhteistyö akatemian ja yritysten välillä on mittaamattoman arvokas ajuri innovaatioille ja teknologian jatkojalostukseen”, sanoo Procomcure Biotec GmbH:n toimitusjohtaja, Dr. Kamil Önder.
Teknologian Tutkimuskeskus VTT Oy, Suomi
AIT Austrian Institute of Technology GmbH, Itävalta
Institute of Physics of the Czech Academy of Sciences, Tšekki
The Regina Elena National Cancer Institute, Italia
University of Catania, Italia
Projektille on myönnetty Euroopan Unionin EIC:n (European Innovation Council) rahoitus hankenumerolla 101046217. Projektin näkemykset ja mielipiteet kuuluvat ainoastaan tekijöille eivätkä välttämättä heijasta EU:n ja EIC:n näkemyksiä. EU tai rahoituksen myöntävä viranomainen eivät ole niistä vastuussa.
Sykemittarit ja älykellot ovat vasta alkusoittoa. Entä jos älylaitteesi osaisi kertoa pulssisi lisäksi, missä vaiheessa pyörälenkkiä kannattaa hörpätä urheilujuomaa, jotta jaksat polkea pidempään?
Yksilöllinen terveys ja hyvinvointi
Digitaalinen terveys ja diagnostiikka
Aiheeseen liittyvät uutiset ja tarinat
Sinilevätesti kiinnostaa ympäri maailman – näppärä kesäpäivän pelastaja on loistoesimerkki painetusta älystä
Entä jos kännykässäsi olisi hyperspektrikamera? Hyperspektrikuvaus vie tutkimuksen laboratoriosta niin avaruuteen kuin vesistöihin
Piifotoniikka on valon ja sähkön teknologia, jolla on rajattomasti sovelluskohteita
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022